钦定古今图书集成/明伦汇编/氏族典/第106卷 > 裴延龄
## 钦定古今图书集成/明伦汇编/氏族典/第106卷 > 裴延龄

按《唐书裴延龄传》：“延龄，河中河东人。乾元末，为氾水
尉。贼陷东郡，去客江夏。华州刺史董晋表署判官，稍
迁太常博士。卢杞秉政，引为膳部员外郎，集贤院直
学士。崔造表知东郡度支院，召为祠部郎中，不待命
辄还集贤院，宰相张延赏疾其易，出为昭应令。御史
中丞窦参善延龄，德宗用参辅政，即擢延龄司农少”
卿。会班宏卒，假领度支。延龄素不善财计，乃广钩距，
取宿奸老吏与谋，以固帝幸。俄以户部侍郎为真。是
时，陆贽为宰相，极论其谲妄不可任，帝以为排娼，愈
益厚延龄。延龄恃得君，嫚骂迩臣，时人侧目。属疾卧
第，帝念之，使者日三辈往。死，年六十九。赠太子太傅、
上柱国。元和中，有司谥曰缪。